ཆ་འཕྲིན་གྱི་དུས་འདིར་ཇོ་ནང་གི་ལྟ་གྲུབ་དང་ཐང་གའི་སྒྱུ་རྩལ་ལ་མཐོང་ཆེན་དང་ཞིབ་འཇུག་བྱེད་མཁན་ཆར་རྗེས་ཀྱི་ཤ་མོ་ནང་བཞིན་ཇེ་མང་ནས་ཇེ་མང་དུ་འགྲོ་བཞིན་མཆིས།ཇོ་ནང་ཐང་གའི་སྒྱུ་རྩལ་ནི་བོད་ཆའང་རིག་གནས་འཛུགས་སྐྲུན་གྱི་རྨང་གཞི་དང་བོད་མི་རིགས་ཀྱི་འཛམ་གླིང་གི་ནང་བསྟན་རིག་གནས་ལ་ཕུལ་བའི་བླ་མེད་ལེགས་སྐྱེས་ལེགས་པོ་ཞིག་ཏུ་འཁུམས།རིག་གནས་འབྲེལ་འདྲེས་ཀྱི་ངོས་ནས་དཔྱད་ཚེ་ཇོ་ནང་གི་ཐང་ག་དང་ལྡེབས་རིས་ནི་ལོ་རྒྱུས་ཀྱི་ཟིན་ཐོ་དང་ད་ལྟའི་དངོས་བྲིས།མ་འོངས་པའི་འཕེལ་ཕྱོགས་ཡིན།ཇོ་ནང་བའི་ཐང་གའི་ཚེ་སྲོག་གི་གསོན་ཤུགས་དེ་རྒྱལ་སྤྱིའི་ནང་བསྟན་གྱི་འབྲེལ་འདྲེས་དང་མཉམ་འབྲེལ་ལ་བརྟེན་དགོས་པར་མ་ཟད།གསར་གཏོད་དང་ཁྱད་ཆོས་དམིགས་འཛིན་གྱི་ཐབས་ཕྱོགས་ལ་དགོས་པའང་གདོན་མི་ཟ།རེ་ཞུ་དང་ཁྱབ་བསྒྲགས་ལ་ཤུགས་སྣོན་བྱས་ཏེ་རིམ་པ་བཞི་པའི་སྲུང་སྐྱོང་མིང་ཐོའི་མ་ལག་འགྲུབ་པར་འབད་པ་དང་།འཇོན་ཐང་ལྡན་པའི་མི་སྣ་ནང་ཞུགས་བྱེད་པར་སྐུལ་འདེད་དང་དེ་འབྲེལ་གྱི་མི་སྣ་གསོ་སྐྱོང་ལའང་ཤུགས་སྣོན་བྱས་ཏེ།མི་མང་པོ་ཞིག་ལ་མངོན་མེད་ཤུལ་བཞག་རིག་གནས་བདེ་ཐང་ངང་མྱུར་སྐྱོབ་བྱེད་པར་ཧུར་བརྩོན་བྱེད་དགོས་པའི་འདུ་ཤེས་འཛིན་སྟངས་ཤིག་ཆགས་རྒྱུའང་ཇོ་ནང་ཐང་གའི་སྒྱུ་རྩལ་དང་འབྲེལ་བའི་དམིགས་བྱ་གལ་ཆེན་ཞིག་ཡིན།།